সাইদ জাফরি
সাইদ জাফরি (৮ই জানুয়ারি ১৯২৯ - ১৫ নভেম্বর ২০১৫) একজন ব্রিটিশ-ভারতীয় চলচ্চিত্র অভিনেতা। ছয় দশকের অধিক সময়ের কর্মজীবনে তিনি বেতার, মঞ্চ, টেলিভিশন ও চলচ্চিত্রে কাজ করেছেন, এবং শতাধিক ভারতীয়, ব্রিটিশ ও মার্কিন চলচ্চিত্রে অভিনয় করেছেন। মাই বিউটিফুল লন্ড্রেট (১৯৮৫) চলচ্চিত্র এবং দ্য জুয়েল ইন দ্য ক্রাউন (১৯৮৪), তান্দুরি নাইটস (১৯৮৫-১৯৮৭) ও লিটল নেপোলিয়ন্স (১৯৯৪) টেলিভিশন ধারাবাহিকে তার প্রধান চরিত্রে অভিনয়ের জন্য ১৯৮০ ও ১৯৯০-এর দশকে তাকে ব্রিটেনের সেরা এশীয় অভিনেতা হিসেবে বিবেচনা করা হত। তিনি জেমস আইভরি ও ইসমাইল মার্চেন্টকে একত্রে আনতে গুরুত্বপূর্ণ ভূমিকা পালন করেন এবং মার্চেন্ট আইভরি প্রডাকশন্সের দ্য গুরু (১৯৬৯), হুলাবালু ওভার জর্জি অ্যান্ড বনিস পিকচার্স (১৯৭৮), দ্য কোর্টেসান্স অব বোম্বে (১৯৮৩) ও দ্য ডিসিভার্স (১৯৮৮) চলচ্চিত্রে অভিনয় করেন